מאיר צבי גרוזמן

הרב מאיר צבי גרוזמן (כונה ר' מונקע; י"ז בשבט ה'תרצ"ד, פברואר 1934 – י"ז בטבת ה'תשע"ז, 15 בינואר 2017) היה ראש ישיבה בקריית מלאכי ומראשי ישיבת תומכי תמימים בכפר חב"ד ובחולון. שיעוריו הודפסו בספר "אמרי צבי" והם עוסקים בפרשנות וחידושים על התלמוד הבבלי ועל משנה תורה לרמב"ם.

ביוגרפיה
נולד בברית המועצות למרדכי ופלה והתגורר בעיר מוסקבה. בשנת 1946 המשפחה עלתה לישראל והתיישבה ברמת גן. למד בישיבת אחי תמימים בתל אביב ובישיבת תומכי תמימים המרכזית בלוד שבה התקרב למשפיע הרב שלמה חיים קסלמן. בשנת תשט"ו החל לשמש ר"מ בישיבת תומכי תמימים בלוד.

בו' באלול ה'תשט"ו נישא לחיה בת הרב ישראל יוסף שניאורסון. בין השנים תשמ"ד-תשמ"ח כיהן כראש ישיבת בית הר"מ בקריית מלאכי, היה מראשי ישיבת חב"ד בחולון. ר"מ ומראשי ישיבת חב"ד המרכזית בכפר חב"ד.

בי"ז בטבת ה'תשע"ז נפטר בגיל 83 ונקבר בבית הקברות היהודי העתיק בצפת.

שיעוריו על התלמוד הבבלי ועל משנה תורה לרמב"ם נדפסו בספרו "אמרי צבי".

משפחתו
חלק מבניו של הרב גרוזמן משמשים כשלוחי חב"ד:
 הרב יצחק - שליח חב"ד בראשון לציון
 הרב שמואל - שליח חב"ד במגדל
 הרב שלום דובער - שליח חב"ד בווינה, אוסטריה
 הרב ישראל יוסף - היה בעבר שליח חב"ד במינסק. בנו הוא העיתונאי מנדי גרוזמן, מגיש בכאן מורשת
 הרב משה - שליח חב"ד ומשפיע בקהילת חב"ד בראשון לציון ובישיבת תורת אמת בירושלים

לקריאה נוספת
 משה מרינובסקי, גאון וחסיד, עיתון כפר חב"ד, גיליון 1691, כ"ב בטבת תשע"ז
 תשורה משמחת הנישואין של שמואל שניאור זלמן וחנה שיחיו טשעזני, כ"ח סיון ה'תשע"ז - מכיל אגרות שהרב גרוזמן קיבל מהאדמו"ר רבי מנחם מנדל שניאורסון ופרק על תולדות חייו.
 אמרי צבי, ספרו על הש"ס ועל משנה תורה לרמב"ם, באתר היברובוקס.

הערות שוליים

יהודים הקבורים בבית הקברות בצפת
כפר חב"ד: אישים
מחברי ספרות תורנית
ישראלים ילידי ברית המועצות
עולים לאחר קום המדינה: 1948–1950
ראשי ישיבה חסידים בישראל
ראשי ישיבות תומכי תמימים - חב"ד
בוגרי רשת ישיבות תומכי תמימים
ישראלים שנולדו ב-1934
ישראלים שנפטרו ב-2017